**Notă informativă**

**la proiectul hotărârii Guvernului cu privire la aprobarea**

 **Catalogului mijloacelor fixe și imobilizărilor necorporale**

|  |
| --- |
|   |
| **Denumirea autorului și, după caz, a participanților la elaborarea proiectului** |
|  Prezentul proiect de hotărâre este elaborat de Ministerul Finanțelor al Republicii Moldova. |
| **Condițiile ce au impus elaborarea proiectului de act normativ și finalitățile urmărite** |
| Proiectul prezentei hotărâri de Guvern are drept scop adoptarea unui nou Catalog al mijloacelor fixe și imobilizărilor necorporale care ar corespunde realităților economice curente. La baza elaborării Catalogului a stat practica României, care a elaborat un catalog ce cuprinde o listă exhaustivă de mijloace fixe și durata de funcționare utilă corespunzătoare. Astfel, se propune preluarea Catalogului utilizat de către țara vecină, care este unul mult mai actual și complex. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de lege nu transpune legislația Uniunii Europene. |
| **Principalele prevederi ale proiectului şi evidenţierea elementelor noi** |
| Durata de funcționare utilă a mijloacelor fixe utilizate în economie este stabilită în intervale de perioade în limitele maximă și minimă. Durata exactă urmează a fi stabilită de către entitate de sine stătător, în dependență de starea funcțională a mijlocului fix procurat, intensitatea de exploatare a acestuia la noul proprietar, specificul activității desfășurate, etc.În cazul în care anumite mijloace fixe nu se regăsesc în Catalog, durata de funcționare utilă a acestora se va determina în baza experienței proprii a entității de exploatare a activelor similare, experiența altor entități sau pot fi atrași în aceste scopuri experți competenți. La fel, în cazul în care legislația sau contractele încheiate stabilesc anumite restricții asupra duratei de utilizare a unor active, durata de funcționare utilă a acestora se va stabili în baza restricțiilor confirmate documentar.De asemenea, se propun norme de reglementare a modului de stabilire a duratei de funcționare utilă pentru mijloacele fixe procurate și anterior exploatate de către alți proprietari, inclusiv în cazul când noul proprietar nu deține informații despre perioada anterioară de exploatare sau alte date de identificare a mijlocului fix achiziționat. |
| **Fundamentarea economico-financiară** |
| Proiectul nu va necesita cheltuieli financiare și alocarea mijloacelor financiare suplimentare. |
| **Modul de încorporare a actului în cadrul normativ în vigoare** |
| Prezentul proiect al hotărârii Guvernului prevede abrogarea hotărârii Guvernului nr.338/2003 ,,cu privire la aprobarea Catalogului mijloacelor fixe” (Monitorul Oficial al Republicii Moldova, 2003, nr.62-66 art.379). |
| **Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului Hotărârii Guvernului cu privire la aprobarea Catalogului mijloacelor fixe, este plasat pe pagina oficială a Ministerului Finanțelor pentru consultare publică, la compartimentul Transparența decizională/Consultări publice și va asigura avizarea acestuia de către instituțiile interesate.În conformitate cu prevederile Regulamentului Guvernului, aprobat prin Hotărârea Guvernului nr.610/2018, prezentul proiect se transmite Cancelariei de Stat pentru înregistrare. Proiectul se prezintă spre avizare Ministerul Economiei și Infrastructurii, Ministerul Afacerilor Interne, Ministerul Afacerilor Externe și Integrării Europene, Ministerul Educației, Culturii și Cercetării, Ministerul Agriculturii, Dezvoltării Regionale și Mediului, Ministerul Sănătății, Muncii și Protecției Sociale, Ministerul Apărării, Biroului Național de Statistică, Agenției Naționale pentru Reglementarea în Energetică, Congresului Autorităților Locale din Moldova, Institutului Național de Cercetări Economice, asociațiilor obștești și altor părți interesate. Concomitent proiectul urmează a fi supus expertizei juridice de către Ministerul Justiției, și expertizei anticorupție de către Centrului Național Anticorupție. |
| **Consultările expertizei anticorupție** |
| Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul de hotărâre. |
| **Consultările expertizei de compatibilitate** |
| Proiectul de hotărâre nu conține norme privind armonizarea legislației naționale cu legislația Uniunii Europene. |
| **Consultările expertizei juridice** |
| Informația referitoare la respectarea normelor de tehnică legislativă va fi inclusă după recepționarea expertizei juridice în sinteza obiecțiilor și propunerilor/recomandărilor la proiectul de hotărâre. |
|   |

 **MINISTRU** *(semnat electronic)*  **Natalia GAVRILIȚA**